[{"text_idx": "#000000", "text": "Fotokapa ehk fototru\u0308kk KAPA plaadil"}, {"text_idx": "#000007", "text": "Ka\u0308rgkartongi mo\u0308o\u0308bel Dekoratiivne kamin POS/POP stendid"}, {"text_idx": "#000009", "text": "Po\u0303hiliselt koosnevad kataloogid tootefotodest vo\u0303i illustratsioonidest, piltidel kujutatud toodete kirjeldusest ja hindadest. Kataloogid vo\u0303ivad olla suured vo\u0303i va\u0308ikesed ning need varieeruvad va\u0308ikestest broz\u0301u\u0308u\u0308ridest kuni sadade leheku\u0308lgedega perfektselt ko\u0308idetud raamatuteni."}, {"text_idx": "#000010", "text": "Kataloogide levitamine viib tavaliselt reaalsete korduvate a\u0308ritehinguteni, seega peidavad kataloogid endas nii va\u0308ljakutset kui ka vo\u0303imalust. Kuna kaubad, nende hinnad ja muud asjaolud pidevalt muutuvad, siis peaks ka sinu kataloog olema kergesti muudetav."}, {"text_idx": "#000011", "text": "Firmadel (eriti va\u0308ikefirmadel) vo\u0303ib olla limiteeritud eelarve, seega pead sa va\u0308lja tulema leidliku ja loomingulise disainiga, mis hoiaks kokku sinu raha ka juhul kui mu\u0308u\u0308d selliseid esemeid, mis no\u0303uavad sagedast kataloogide muutmist. Kuigi iga leheku\u0308lg ja sektsioon ei pea olema pa\u0308ris identne (pikas publikatsioonis vo\u0303ibki see muutuda kiirelt igavaks), siis vo\u0303ta endale sihiks siiski la\u0308biv ja\u0308rjepidevus, mis lubab sul kiiresti vajadusel vahetada u\u0308he toote teise vastu. Ehk siis u\u0308ldiselt o\u0308eldes peaks su kataloogide tu\u0308pograafia olema lihtne, ku\u0308ll aga omavad ta\u0308htsust hea kvaliteediga ja selged pildid, mis on to\u0303stavad toote ha\u0308sti esile ning korrektsed ja ta\u0308psed kirjeldused."}, {"text_idx": "#000012", "text": "Korrektuur on alati ta\u0308htis, seega kuluta natule lisaaega ko\u0303ikide numbrite ja tootekirjelduste kontrollimiseks. Vo\u0303ib juhtuda, et kusagil lipsab la\u0308bi mo\u0303ni kirjaviga ja seda ei ma\u0308rka keegi, aga kui kataloogides on kogemata ma\u0308rgitud vale hind, siis vo\u0303ivad sellel olla to\u0303sisemad tagaja\u0308rjed."}, {"text_idx": "#000013", "text": "On olemas palju valikuid selles osas, mida saad kataloogide paberiks kasutada, aga tavaliselt tru\u0308kitakse see spetsiaalsele kataloogipaber \u2013 eriti posti teel saadetavate kataloogide puhul, kuna see on tugev, aga samas kerge, va\u0308hendades nii ka postikulusid. Nimekirja tu\u0308u\u0308pi kataloogide puhul vo\u0303ib kasutada ka tugevdava kattega kaetud paberit (nt. lamineeritud)."}, {"text_idx": "#000014", "text": "Mo\u0303nes mo\u0303ttes u\u0308hendavad kataloogid endas nii otsepostituse, broz\u0301u\u0308u\u0308ri kui ka uudiskirja vorme. Nagu uudiskirjad, nii va\u0308ljastatakse ka katalooge regulaarselt, ning kuigi neil on firmati u\u0308ldiselt igal va\u0308ljaandel u\u0308htne va\u0308limus , siis sisu \u2013 tooted, hinnad ja eripakkumised \u2013 vahelduvad."}, {"text_idx": "#000015", "text": "Olete ju na\u0308inud ku\u0308ll \u2013 suured ja paksud kataloogid, milles ostmiseks pakutavad tooted on iseenesest ju toredad ja vajalikud, aga pildid nendest a\u0308hmased, pildistatud ebama\u0308a\u0308rase nurga all ning pigem peletavad igasuguse ostusoovi. Siin jagame mo\u0303ningaid nippe, kuidas saada oma kataloogidesse ilusad ja informatiivsed tootefotod, mis to\u0303eliselt ka ostma kutsuvad."}, {"text_idx": "#000017", "text": "U\u0308ksko\u0303ik, milline on kataloogi kujunduse vo\u0303i foto enda stiil, peaks selle peamine mo\u0303te olema alati toote kujutamine pildi kangelasena. Parimad (ja tavaliselt on neid ka ko\u0303ige rohkem) kataloogide tootefotod na\u0308itavad toodet julgetes va\u0308rvides, pilt on suur, selge ja terav, pildistatud kerge varju ja ilma taustata."}, {"text_idx": "#000018", "text": "toode paistab pildilt ha\u0308sti silma\nsuurelt pildilt on ha\u0308sti na\u0308ha ka va\u0308iksemadki detailid\nkerge vari eristab toote sulandumist leheku\u0308lje sisse"}, {"text_idx": "#000019", "text": "Samal po\u0303hjusel, miks on klientidele atraktiivsemad ilma taustata pildistatud tooted, on va\u0308hem eelistatud pildid mitmetest toodetest koos. Uurimused na\u0308itavad, et tooteid, mida on pildistatud grupis, ostetakse va\u0308hem kui neid, mida on pildistatud individuaalselt. Sellest u\u0308ldreeglist moodustavad erandi ainult sellised tooted nagu raamatud, kaardid ja kirjatarbed."}, {"text_idx": "#000020", "text": "Tee eelnevalt kindlaks, et saad mitte ainult tootefotod vaid ka nende to\u0308o\u0308tluse."}, {"text_idx": "#000021", "text": "Et sinu kataloogid sisaldaksid ilusaid tootefotosid, no\u0303uavad need ka eelnevat to\u0308o\u0308tlust \u2013 tavaliselt on vaja korrigeerida sa\u0308ritust ja va\u0308rvi, pilti on vaja lo\u0303igata ja lo\u0303puks salvestada see tru\u0308kiformaati. Seega leia fotograaf, kes teeb a\u0308ra mo\u0303lemad osad \u2013 nii pildistamise kui ka fototo\u0308o\u0308tluse."}, {"text_idx": "#000022", "text": "Kui eelarve lubab, siis kujunda kataloogilehed enne piltide tegemist."}, {"text_idx": "#000023", "text": "Sel viisil selgub juba varem, kas kataloogid vajavad ka mingeid spetsiaalseid mittestandartseid tootefotosid (nt. tooted pildistatuna grupis, teatud erilisel taustal jne.) ja selle info saab edastada fotograafile juba varem."}, {"text_idx": "#000024", "text": "Alati lase teha tootest ka u\u0308ks hea pilt individuaalselt, isegi siis, kui toodet pildistatakse ka grupis teiste toodetega vo\u0303i mingil taustal."}, {"text_idx": "#000025", "text": "Grupipiltidel ja taustaga piltidel on lu\u0308hike eluiga. Lase teha tootest pilt ka u\u0308ksikult ning sellest ei pea tegema uut pilti juhul, kui sinu kataloogid edaspidi muutuvad."}, {"text_idx": "#000026", "text": "Kasuta kauba valmistaja poolt antud tootefotosid va\u0308ga mo\u0303o\u0303dukalt"}, {"text_idx": "#000027", "text": "Erinevate tootjate pildid erinevad nende stiili ja kvaliteedi poolest a\u0308a\u0308rmusest a\u0308a\u0308rmusesse. Kindlasti on neid, kelle tootefotod on suurepa\u0308rase kvaliteediga, aga paljudel see kahjuks nii ei ole. Meie soovitame sul tootjate endi pilte kasutada ainult a\u0308a\u0308rmisel vajadusel ning ka seejuures pea siiski meeles, et tavaliselt on sellel negatiivne efekt nii sinu kataloogide kujundusele tervikuna kui ka sinu bra\u0308ndikuvandile."}, {"text_idx": "#000028", "text": "Eelnevalt andsime sulle 10 head soovitust tulemuslike tootekataloogide valmistamiseks. Lisame siia veel 4 juurde. Miks? Sest viimastel aastatel oleme me na\u0308inud ebatu\u0308u\u0308piliselt kujundatud katalooge ning ebatavaliselt kasutatud tootefotosid ja va\u0308rve nendes rohkem kui kunagi varem. Aga sama ta\u0308htis kui see, sinu tootekataloogid paistaksid selle tohutu koguse seast silma, on ka see, et \u201eerinev\u201c ei ta\u0308henda tingimata automaatselt ka suuremaid mu\u0308u\u0308ginumbreid. Kataloogid on pikka aega ja\u0308rginud teatud va\u0308ljakujunenud kujunduspo\u0303himo\u0303tteid ainult u\u0308hel lihtsal po\u0303hjusel: need mu\u0308u\u0308vad!"}, {"text_idx": "#000029", "text": "1. Paiguta alati oma parima mu\u0308u\u0308giartikli pilt iga lehe paremasse u\u0308lanurka"}, {"text_idx": "#000030", "text": "Kui lugejad lappavad kataloogi eest tahapoole, siis esimene koht, kuhu nende silmad langevad, on lehe parem u\u0308lanurk. Seega on igati mo\u0303istlik paigutada sinna mo\u0303ne tugeva toote pilt. Paraku ei pruugi parim mu\u0308u\u0308giartikkel alati olla ka visuaalselt ko\u0303ige atraktiivsem. Sel juhul paiguta samasse kohta mo\u0303ne ebatavalise va\u0308ljana\u0308gemisega toote pilt vo\u0303i mingi selline pilt, mis vaataja ta\u0308helepanu a\u0308rataks ja sunniks teda ta\u0308psemalt vaatama. Ning parima mu\u0308u\u0308giartikli pilt siis kohe selle ko\u0303rvale."}, {"text_idx": "#000031", "text": "2. Standartsetes mo\u0303o\u0303tudes kataloogid on tulemuslikumad."}, {"text_idx": "#000032", "text": "Vo\u0303id ju va\u0308lja mo\u0303elda ja valmistada igasugustes erinevate mo\u0303o\u0303tudes katalooge, mis kindlasti to\u0303mbavad sinu bra\u0308ndile rohkelt ta\u0308helepanu, kuid paraku on praktika na\u0308idanud, et rohkem mu\u0308u\u0308vad ikkagi u\u0308sna standartsetes ja tavapa\u0308rastes mo\u0303o\u0303tudes kataloogid."}, {"text_idx": "#000033", "text": "3. Magalog \u0301id tavaliselt ei mu\u0308u\u0308."}, {"text_idx": "#000034", "text": "Magalog on midagi ajakirja ja kataloogi vahepealset. Viimaste aastate jooksul oleme na\u0308inud rohkem magalog \u0301e kui kunagi varem. Aga on nad sellises hu\u0308briid-formaadis edukad ka mu\u0308u\u0308gi koha pealt? Enamustel juhtudel kehtib paraku praktika, et kuna mittemu\u0308u\u0308v tekstipind vo\u0303tab a\u0308ra osa mu\u0308u\u0308gile orienteeritud pinnast, siis magalog \u0301is kataloogi osa elujo\u0303ulisus tulutootjana va\u0308heneb."}, {"text_idx": "#000035", "text": "Ei ole aga o\u0303iglane va\u0308ita, et magalog tu\u0308u\u0308pi va\u0308ljaanded kunagi ei mu\u0308u\u0308. Paljud tavalised kataloogide valmistajad on viimasel ajal oma kataloogides vastupidiselt tekstiosa suurendanud ja mo\u0303ned seela\u0308bi ka oma mu\u0308u\u0308ki suurendanud. See strateegia vo\u0303imaldab kataloogide valmistajal lisada tootele lisava\u0308a\u0308rtust \u201era\u0308a\u0308kides oma lugu\u201c, kaotamata seejuures siiski kataloogide po\u0303hiu\u0308lesannet \u2013 mu\u0308u\u0308ki. Kui aga sinu jaoks on oluline omada klientidega otsekohest ja \u201emittemu\u0308u\u0308vat\u201c kommunikatsiooni, siis vo\u0303iksid tegelikult pigem mo\u0303elda uudiskirja saatmisele."}, {"text_idx": "#000037", "text": "Loomulikult na\u0308eb 4-va\u0308rviline pilt va\u0308lja parem, to\u0303mbab rohkem ta\u0308helepanu ja tekitab ka rohkem mu\u0308u\u0308ki kui u\u0308heva\u0308rviline. Lisaks no\u0303uavadki mo\u0303ned tootekollektsioonid (nt. kosmeetikatooted) ta\u0308psete va\u0308rvide ja\u0308rgimist. Kuid mo\u0303ningatel juhtudel ei kaalu mu\u0308u\u0308ginumbrid u\u0308les 4-va\u0308rvilise tru\u0308kkimise kulusid ning ka sinu 1-2-va\u0308rvilised kataloogid eristavad sind ha\u0308sti teistest konkurentidest."}, {"text_idx": "#000038", "text": "Sinu tootevalik vo\u0303ib ku\u0308ll olla fantastiline, aga kui nende eksponeerimine sinu tootekataloogides pole seda mitte, siis to\u0303ena\u0308oliselt ei anna see ka sinu mu\u0308u\u0308gile midagi juurde. Et nii ei juhtuks, siis siinkohal 10 soovitust sulle ka reaalseid tulemusi toovate tootekataloogide valmistamiseks."}, {"text_idx": "#000039", "text": "1. Tootekataloogid peavad peegeldama bra\u0308ndi olemust."}, {"text_idx": "#000040", "text": "Kui sinu tootekataloogid na\u0308evad sinu kauplustest totaalselt erinevalt va\u0308lja, mis omakorda na\u0308evad totaalselt erinevalt va\u0308lja sinu veebilehest, siis vo\u0303id seista suure probleemi ees. Kliendid peaksid u\u0308hest bra\u0308ndist saama identse kogemuse olenemata sellest, kust vo\u0303i mille kaudu nad parasjagu oma ostusid sooritavad. Et see nii oleks, selleks peab tegema veidi enamat kui vaid igal pool sama va\u0308rvi logo kasutama. Levitades oma bra\u0308ndile iseloomulikku identiteeti, olemust ja kuvandit erinevates kohtades kinnitad kliendile, et ta saab sinu \u201eigal pool\u201c sama kvaliteediga tooted ja sama ostukogemuse. Seega suuna oma jaemu\u0308u\u0308gi-, graafilise disaini- ja veebidisainerite pingutused sellele, et nad ja\u0308rjepidevalt peegeldaksid oma loomingus sinu bra\u0308ndi \u201emina\u201c."}, {"text_idx": "#000042", "text": "Paljud firmad ma\u0308a\u0308ratlevad kataloogi edukust ja tulemuslikkust sellega, et kalkuleerivad mu\u0308u\u0308ginumbreid vo\u0303rrelduna kataloogilehtede ruutsentimeetritega. Selline suhtarv annab sulle ku\u0308ll ehk kasulikku siseinfot, aga see ei tohiks olla otseseks kataloogide tulemuslikkuse ma\u0308a\u0308ratlemise aluseks. Rohkemate toodete toppimine u\u0308hele lehele mo\u0303jub pigem eemaleto\u0303ukavalt ning ei kergita mu\u0308u\u0308ginumbreid. Suisa vastupidiselt \u2013 kes on panustanud pigem kataloogide muudele parameetritele, vo\u0303ib ma\u0308rgata mu\u0308u\u0308gi kasvu isegi siis, kui kataloogides on va\u0308lja toodud va\u0308hem tooteid."}, {"text_idx": "#000043", "text": "3. Mo\u0303tle u\u0308ldiselt, mitte u\u0308ksikult."}, {"text_idx": "#000044", "text": "U\u0308sna tavaline on keskenduda sellele, mis toimub u\u0308hel leheku\u0308ljel, selle asemel, et mo\u0303telda kataloogide visuaalsele tervikule. See vo\u0303ib omaokorda viia aga tu\u0308u\u0308tuseni sarnaste kataloogihunnikuteni. Nagu ka muusikateoste puhul, tuleb ka kataloogidele kasuks tempokus ja mo\u0303ningased u\u0308llatusmomendid \u2013 lihtsad siluettkujutised, detailide la\u0308hivaated, laiad vaatenurgad, elustiilifotod ja huvitavad tootekirjeldused on see, mis hoiab vaataja huvi u\u0308leval ja paneb ta u\u0308ha uusi lehti keerama."}, {"text_idx": "#000045", "text": "Teadmine sellest, kellele sa oma tooteid mu\u0308u\u0308d, on ha\u0308davajalik selleks, et valida kaupa, stiliseerida fotosid, kirjeldada oma tooteid o\u0303iges vo\u0303tmes ning koostada ja arendada oma klientide meililisti. See ma\u0308a\u0308rab a\u0308ra selle stiili ja kuvandi, mida sa esindad \u2013 olgu see siis urbanistlik vo\u0303i rustikaalne, mo\u0303eldud ko\u0303rgklassile vo\u0303i tavatarbijale."}, {"text_idx": "#000046", "text": "5. A\u0308ra vaata tekstiosa kui kaotatud \u201emu\u0308u\u0308gipinda\u201c."}, {"text_idx": "#000047", "text": "A\u0308ra karda pikki ja mo\u0303nusalt jutustavas isikupa\u0308rases stiilis tootekirjelduste kasutamist oma kataloogides. Tekst vo\u0303ib kliente kutsuda nautima katalooge mo\u0303nusalt, laisalt ja pikalt ning muuta sellega ka tootevaliku unikaalseks ja ta\u0308hendusrikkaks."}, {"text_idx": "#000048", "text": "6. Ko\u0303ige kallim toode ei pea olema ko\u0303ige suurem objekt leheku\u0308ljel."}, {"text_idx": "#000049", "text": "Pea meeles, et eesma\u0308rk ei ole mu\u0308u\u0308a ainult u\u0308hte toodet, vaid panna teenima kogu kataloog. Muutes kataloogide stiililise kontseptsiooni huvitavamaks, veedavad inimesed to\u0303ena\u0308oliselt selle seltsis rohkem aega, mille tulemusena su\u0308venevad ka rohkematesse toodetesse, kui nad teeks seda ainult pealiskaudsel lappamisel ning sealt omakorda kaaluvad ka rohkemate asjade ostmist."}, {"text_idx": "#000050", "text": "7. Va\u0308ldi leheku\u0308lgede muutmist u\u0308lema\u0308a\u0308ra keerukateks."}, {"text_idx": "#000051", "text": "Enamus kataloogid ongi juba oma spetsiifika poolest niigi infot ta\u0308is pakitud, sisaldades 8-10 toodet u\u0308hel lehel. Kui seejuures ka tootefotod on tehtud keeruliselt, siis vo\u0303imendad sa seda veelgi ja ajad lugeja segadusse. Seega, kui soovid kataloogides na\u0308idata keerulisi tootefotosid, siis pigem olgu need piisavalt suured ja selged ning pigem olgu neid va\u0308hem."}, {"text_idx": "#000052", "text": "8. A\u0308ra toetu tootja fotodele."}, {"text_idx": "#000053", "text": "U\u0308ritades sa\u0308a\u0308sta selle pealt, et kasutad tootekataloogides kauba valmistaja poolt antud tootefotosid, on tulemuseks tavaliselt see, et sul on hulk erineva valgustuse, stiili ja kvaliteediga pilte. Sellistest pildihunnikutest kokkupandud kataloogid na\u0308evad paraku va\u0308lja killustatud ja va\u0308hem esinduslikud. Tooted u\u0308ksikult vo\u0303ivad ku\u0308ll olla ha\u0308sti esindatud, aga sellised kataloogid tervikuna ei toeta sinu bra\u0308ndi \u2013 kogu kataloogi kujundus ja selle tunnetus kokku peab sinu bra\u0308ndi olemust ro\u0303hutama. Sest u\u0308ksikud tooted tulevad ja la\u0308hevad, sinu bra\u0308ndi elluja\u0308a\u0308mine so\u0303ltub aga sellest, millise tervikliku kuvandi oled suutnud endast luua, millist u\u0308htset so\u0303numit ja kui ja\u0308rjepidevalt edastada."}, {"text_idx": "#000054", "text": "9. Lisa tootekataloogidesse ka tellimisvorm."}, {"text_idx": "#000055", "text": "Kuna palju tellimusi tehakse telefoni teel vo\u0303i la\u0308bi firma veebilehe, siis usuvad paljud firmad, et tellimisvorm kataloogis ei ole vajalik. Uurimused on siiski na\u0308idanud, et ostjatele meeldib tru\u0308kitud tellimisvormi kasutada \u2013 selle abil saavad nad oma ostudest parema u\u0308levaate ja neid paremini organiseerida, samuti koguda just neile vajaminevat infot. Samuti aitab see telefoni teel tehtavate tellimuste puhul klienditeenindajal tegutseda kiiremini ja efektiivsemalt."}, {"text_idx": "#000056", "text": "10. A\u0308ra tee tru\u0308kikvaliteedi pealt ja\u0308releandmisi."}, {"text_idx": "#000057", "text": "Kataloogide kaudu ostlejad ei saa oma soovitud kaupa ise vahetult uurida, seeto\u0303ttu baseerub nende usaldus sellel, mida nad saavad tunda ja na\u0308ha \u2013 see aga on just tootekataloogide disaini-, fotode-, paberi- ja tru\u0308kikvaliteet. Piiratud eelarve juures kipub see paraku aga olema esimene, mille pealt u\u0308ritatakse kokku hoida. Levinud va\u0308a\u0308rarvamus on, et kui tooted ise on head, siis inimesed neid detaile ei ma\u0308rka. Aga ma\u0308rkavad ku\u0308ll. Pea meeles, et kataloogide esinduslikkus va\u0308ljendab ka toodete kvaliteeti ja bra\u0308ndi usaldusva\u0308a\u0308rsust ning lo\u0303pptulemusena on just nende mo\u0303ju mu\u0308u\u0308gile ko\u0303ige suurem."}]